text: Olen alati võidelnud anonüümse kommenteerimise ja anonüümsete kommentaatorite õiguste eest. Oma arvamuse avaldamine, ükskõik kas oma nime alt või anonüümsel kujul, on sõnavabaduse lahutamatu osa, mis on üks fundamentaalsemaid inimõigusi. Autorsus on nähtus, millel on kindlad piirid ruumis ja ajas. Inimkonna tähtsaimad teosed on anonüümsed. Kui uskuda postmodernistlikke filosoofe (alates juba Barthes'ist ja Foucault'st), on autorsus üldse kaduv fenomen.